MrBeast

ג'יימס סטיבן "ג'ימי" דונלדסון (באנגלית: James Steven "Jimmy" Donaldson; נולד ב-7 במאי 1998<ref></ref>), הידוע יותר בכינויו MrBeast (מיסטר ביסט), הוא יוטיובר ופילנתרופ אמריקאי. דונלדסון מנהל את ערוץ היוטיוב הפרטי MrBeast בעל כ-312 מיליון מנויים (נכון ל-26 באוגוסט 2024).
	
הוא שותף להקמת המיזמים Team Trees ו-Team Seas, ובעל רשת המסעדה "MrBeast Burger" וחברת השוקולד "Feastables".

בשנת 2022 הוא דורג במקום הראשון ברשימת יוצרי התוכן המרוויחים ביותר של פורבס, עם רווחים של כ־54 מיליון דולר.<ref></ref>

== חיים אישיים ==
דונלדסון נולד ב-7 במאי 1998. הוא מתגורר בגרינוויל, קרוליינה הצפונית, וסיים את לימודיו באקדמיה בשנת 2016. על פי מגזין "ניוזוויק", דונלדסון נשר מהקולג' כדי להמשיך בקריירה במשרה מלאה כיוטיובר. יש לו אח גדול בשם סי ג'יי דונלדסון, שבבעלותו ערוץ יוטיוב בשם "MrBro", שם הוא מפרסם תוכן דומה מאוד לתוכן של אחיו.<ref></ref> באפריל 2015, בסרטון שכותרתו "My Problems" דונלדסון הצהיר שהוא סובל ממחלת קרוהן.<ref></ref><ref></ref>

== קריירת היוטיוב ==
=== היסטוריה ===

דונלדסון החל לפרסם סרטונים ביוטיוב בשנת 2012, בהיותו בן 13 בלבד, תחת הכינוי "MrBeast6000". בתחילה הסרטונים שהעלה עסקו בעיקר במשחקי מחשב ובעושרם של יוצרי תוכן אחרים. בשנותיו הראשונות הערוץ לא היה מוכר ובממוצע היו לו כאלף צפיות לסרטון.
הדבר השתנה אחרי שבשנת 2017 פרסם את הסרטון "לספור עד 100,000" שנצפה עשרות אלפי פעמים תוך ימים ספורים בלבד.<ref name="Newsweek"></ref> ב-28 ביולי 2022, דונלדסון הפך ליוטיובר העצמאי השני אי פעם שמגיע ל-100 מיליון מנויים (אחרי פיודיפאי) בעוד מספר הצפיות עומד על כ-16.6 מיליארד צפיות ביוטיוב. ב-14 בנובמבר 2022, עקף דונלדסון את פיודיפאי והפך ליוטיובר העצמאי עם הכי הרבה מנויים בעולם (עם 111 מיליון רשומים באותו יום).

=== תוכן וסגנון ===
הסרטונים של דונלדסון כוללים בדרך כלל פעלולים יקרים ולעיתים קרובות הוא יוצר סרטונים על תרומת של מאות אלפי דולרים לסטרימרים של Twitch.tv, רבים מהסרטונים האלה ממומנים (אם כי הוא תרם ללא חסות בעבר).<ref name="BNC"></ref><ref></ref>

בינואר 2017, פרסם דונלדסון סרטון בו הוא סופר עד 100,000, פעולה שלקחה לו 44 שעות לסיים. חלקים מסוימים מועברים בהילוך מהיר כדי "לשמור על הסרטון פחות מ-24 שעות".<ref></ref> הסרטון הבא שהעלה דונלדסון (כחודש לאחר מכן) נקרא: "לספור עד 200,000" . לטענת דונלדסון, גם הפעם היה צריך לזרז חלק מהצילומים מכיוון ולא ניתן להעלות סרטון בן 55 שעות ליוטיוב.<ref></ref> בסרטונים אחרים, דונלדסון ניסה לשבור זכוכית באמצעות מאה מגפונים, צפה בצבע מתייבש במשך שעה, ניסה להישאר מתחת למים למשך 24 שעות (אך נכשל בגלל בעיות בריאותיות), ניסה ללא הצלחה לסובב ספינר יום שלם, אם כי הצילומים נעלמו.<ref></ref> בדצמבר 2019 דונלדסון העלה סרטון אשר כולל ארבעה אנשים ומציג תיבה מלאה במיליון דולר והאחרון שנשאר לגעת בתיבה זוכה בכסף.<ref></ref>
בסרטון אחר הוא קנה כרטיסי לוטו בשווי מיליון דולר ובכסף שהרויח מהם (כ-750,000 דולר) הוא קנה אי פרטי ולבסוף נתן אותו במתנה לאחד מחבריו.
הוא נשאר 24 שעות בסליים, היה קבור חי במשך 50 שעות ועוד.

בנובמבר 2021 דונלדסון העלה סרטון בו הוא יוצר את הסדרה "משחק הדיונון" מחדש. בסרטון השתתפו 456 אנשים שניסו להתחרות על סכום של 456,000$, כאשר המטרה הייתה לנצח את כל המשחקים ומי שנפסל - מודח. הסרטון צבר תאוצה וכבר ב-24 שעות הראשונות היו לו 42 מיליון צפיות, שיא צפיות ב-24 שעות לסרטון שאינו סרטון מוזיקה. נכון למאי 2023 לסרטון יש 424 מיליון צפיות ו-16 מיליון לייקים, והוא הסרטון הארוך הנצפה ביותר בערוץ של דונלדסון, בסרטון הושקעו כ-3.5 מיליון דולרים,<ref></ref> לאחר העלאת סרטון זה התווספו לערוץ היוטיוב כמעט 10 מיליון מנויים.

בשנת 2023 החל מיני סדרת סרטונים ובה מרפא לאנשים עם מוגבלות את המוגבלות בעזרת ניתוח, בסדרה גרם ל-1000 עיוורים לראות בפעם הראשונה בחייהם ול-1,000 לקויי שמיעה לשמוע בפעם הראשונה בחייהם. באוקטובר 2023, יצא לאקרנים סרט האנימציה "Under the Boardwalk"; שם הוא דיבב דמות של סרטן. 

לדונלדסון ערוצים משניים, בהם ערוץ גיימינג, ערוץ שבו הוא מגיב על כל מיני סרטונים, וערוץ שאת הכסף שהוא משיג דרכו הוא תורם לנזקקים בכל רחבי ארצות הברית, לדונלדסון יש גם מספר ערוצים המתורגמים לשפות אחרות כגון ספרדית, רוסית, פורטוגזית וערבית ולהם מיליוני מנויים.

=== Team Trees ===

ב-25 באוקטובר 2019, יצרו דונלדסון ומהנדס נאס"א לשעבר והיוטיובר מארק רובר אירוע לגיוס תרומות שיתופי ביוטיוב בשם #TeamTrees. מטרת פרויקט זה הייתה לגייס 20 מיליון דולר עבור עמותה אשר עוסקת בשתילת עצים עד ה־1 בינואר 2020 ולשתול עצים לא יאוחר מדצמבר 2022. בתמורה, הארגון היה שותל עץ אחד עבור כל דולר שגויס. יוטיוברים בולטים עזרו להביא תשומת לב רבה לאירוע הזה. העמותה התחילה לשתול את העצים בינואר 2020 בפארקים הלאומיים של ארצות הברית.<ref name="theverge20926852"></ref><ref name="insider"></ref> ב-24 שעות הראשונות של הפרויקט, נתרמו כמעט 4 מיליון דולר.<ref></ref> ב-19 בדצמבר של אותה שנה, עלה הפרויקט על המטרה בסך 20,000,000 דולר.<ref></ref> ונכון ל־4 באפריל 2023, הפרויקט גייס $24,361,734. הפרויקט קיבל גם תרומות גדולות ממנהלי התאגידים ג'ק דורסי, סוזן ווצ'יצקי ואילון מאסק.<ref></ref>

===Team Seas===

ב-29 באוקטובר 2021, בשיתוף נוסף עם מארק רובר, הוא יצר עוד אירוע תרומות כמו Team Trees, הפעם עם המטרה לנקות 30 מיליון פאונד של זבל מהאוקיינוס.

בפרויקט כל תרומת דולר מנקה כפאונד אחד (0.45 ק"ג) של זבל מהאוקיינוס. נכון ל-3 באפריל 2023, הפרויקט גייס 33,300,602$.

=== MrBeast Burger ===

לקראת שנת 2021 הקים דונלדסון רשת מסעדות בשם "MrBeast Burger", שטען שינסה להפוך לבין-לאומית.

=== Feastables ===

בינואר 2022, דונלדסון הכריז על הקמת חברת מזון חדשה בשם Feastables, שהושקה עם מותג חטיפי שוקולד משלה בשם "MrBeast Bars".

ב-2 בפברואר 2022, Feastables הכריזה על שותפויות עם Turtle Beach Corporation ו-Roccat על מנת לספק פרסים להגרלות.<ref></ref> על פי הדיווחים, Feastables הרוויחה 10 מיליון דולר בחודשי הפעילות הראשונים שלה.<ref></ref>

=== 'Beast Games' תוכנית ווידאו של Amazon Prime ===
במרץ 2024, דונלדסון ואולפני אמזון MGM הכריזו על תוכניותיהם ליצור סדרת תחרות ריאליטי חדשה 'Beast Games' ("משחקי החיה"), שתשודר בלעדית ב- Prime Video. הסדרה אמורה להפוך ל"סדרת תחרות הריאליטי הגדולה ביותר בעולם" עם 1000 מתמודדים שמתחרים על פרס כספי של 5 מיליון דולר - הפרס היחיד הגדול בהיסטוריה של הטלוויזיה והסטרימינג<ref></ref>.

נכון ליוני 2024, לא פורסם תאריך לשידור.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
!2022
|פרסי בחירת הילדים של ניקלודיאון
|יוצר תוכן אהוב
|
|
|-
!2023
|פרסי בחירת הילדים של ניקלודיאון
|יוצר תוכן אהוב
|
|
|}

=== הופעות ברשימות ===
* 2023: טיים 100<ref></ref>

== קישורים חיצוניים ==

* 

* 
;ביקורות
* 
*

== הערות שוליים ==

קטגוריה:יוטיוברים אמריקאים
קטגוריה:טיקטוקרים אמריקאים
קטגוריה:אנשי עסקים אמריקאים
קטגוריה:נדבנים אמריקאים
קטגוריה:פורבס 30Under30
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1998